Document ID: 31999D0497

31999D0497
L 192/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 юли 1999 година
относно общ технически регламент за цифрови усъвършенствани безшнурови далекосъобщения (DECT), DECT/GSM система за крайни устройства с двоен режим на работа
(нотифицирано под № C(1999) 2026)
(текст от значение за ЕИП)
(1999/497/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земни станции, включително и взаимното признаване на тяхното съответствие (1), и по-специално член 7, параграф 2, второто тире от него,
(1)
като има предвид, че Комисията е предприела мерки, посочващи вида крайни устройства, за които се изисква общ технически регламент, а също и свързаното с тях заявление за обхват в съответствие с член 7, параграф 2, първото тире;
(2)
като има предвид, че следва да бъдат приети съответните хармонизирани стандарти или части от тях, прилагащи съществените изисквания, които следва да бъдат трансформирани в общ технически регламент;
(3)
като има предвид, че за да гарантира непрекъснатост на достъпа до пазарите за производителите, е необходимо да бъдат въведени преходни изисквания относно системите, одобрени в съответствие с националните разпоредби за одобрение на типа;
(4)
като има предвид, че е представено предложение пред Комитета (ACTE) в съответствие с член 29, параграф 2;
(5)
като има предвид, че общият технически регламент, който ще бъде приет с настоящото решение, е в съответствие със становището на АСТЕ,
ПРИЕ НАСТОЯЩОТО РЕШЕНИЕ:
Член 1
1. Настоящото решение се прилага по отношение на крайни устройства, предназначени да бъдат свързани с обществената далекосъобщителна мрежа и попадащи в обхвата на хармонизирания стандарт, посочен в член 2, параграф 1.
2. Настоящото решение установява общ технически регламент относно изискванията за съединяване на DECT системите, имащи достъп до GSM мрежата.
Член 2
1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, съществените изисквания, посочени в член 5, буква в) до член 5, буква ж) от Директива 98/13/EО. Позоваване на стандарта е изложено в приложението.
2. Крайните устройства, предмет на настоящото решение, са съобразени или с общия технически регламент, посочен в параграф 1, или алтернативно с общите технически регламенти, както са определени в Решения 97/523/EО (2), 97/524/EО (3), 97/525/EО (4), 98/574/EО (5), 98/542/EО (6), 98/575/EО (7), 98/543/EО (8) или 1999/310/EО (9) на Комисията. Освен това те отговарят на съществените изисквания, посочени в член 5, букви а) и б) от Директива 98/13/ЕО и отговарят на изискванията на всички други приложими директиви, и по-специално Директиви 73/23/ЕИО (10) и 89/336/ЕИО (11) на Съвета.
Член 3
По отношение на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или осигуряват използването на хармонизирания стандарт, посочен в приложението, при влизането в сила на настоящото решение или алтернативно, хармонизираните стандарти, посочени в приложенията към Решения 97/523/EО, 97/524/EО, 97/525/EО, 98/574/EО, 98/542/EО, 98/575/EО, 98/543/EО или 1999/310/EО.
Член 4
Адресати на настоящото решение са държавите-членки.
Съставено в Брюксел на 7 юли 1999 година.

Labels: 7
12